Az Apple Watchhoz különböző stílusú szíjakból válogathatsz többféle méretben. Először az óratok méretét és a szíj stílusát kell eldöntened – ezután láthatod, milyen szíjméretek elérhetők a kombinációddal. A kiválasztott stílus határozza meg, hogy a szíjat milyen vastagságú csuklón lehet majd használni. A megfelelő méretű szíj megtalálásához precízen mérd körbe a csuklódat. Ha sportszíjjal választod az Apple Watchot, előbb válassz tokméretet, és utána szíjméretet. A sportszíjból csak a kiválasztott méret lesz a dobozban. Ha körpántot vagy fonott körpántot szeretnél, méretezési útmutatónk alapján találhatod meg a pontos méreted. Szíjaink méretezése megváltozott, így érdemes megnézned az új méretezési útmutatót – akkor is, ha korábban már vásároltál ilyen szíjat. Körpánt vásárlásakor lépésről lépésre megmutatjuk, hogyan mérheted le a csuklód egy kinyomtatható eszköz vagy otthoni tárgyaid segítségével. Így biztosan megtalálod majd a pontos méreted.